# Piragüisme als Jocs Olímpics d'estiu de 2024 - K-1 1000m Masculí

La prova de K-1 1000m masculina de Piragüisme en aigües tranquil·les als Jocs Olímpics de París 2024 serà la 21a edició de l'esdeveniment en unes Olimpíades. La prova es disputarà entre el 6 i el 10 d'agost del 2024 a l'Estadi nàutic olímpic de l'Illa de França, situat al municipi francès de Vaires-sur-Marne.
L'hongarès Balint Kopasz és el vigent campió de la disciplina olímpica després de guanyar la medalla d'or als Jocs Olímpics de Tòquio 2020. La medalla de plata fou pel seu compatriota Adam Varga i la medalla de bronze la va aconseguir el portuguès Fernando Pimenta.
L'equip de Noruega és la selecció més guardonada, amb 4 medalles d'or i 2 medalles de plata, en les 20 edicions que l'esdeveniment ha estat present als Jocs Olímpics. El suec Gert Fredriksson, amb 3 medalles d'or i 1 medalla de bronze, és el piragüista més guardonat en tota la història de la competició.

## Format

El sistema de competició consisteix en un format de 4 rondes (preliminars, quarts de final, semifinals i final), on els piragüistes competiran entre ells per anar avançant en les diferents curses. Les classificacions de cada ronda depenen de les embarcacions de cada cursa i de la posició final. La distància que hauran de recórrer són 1.000 metres en un caiac individual i els 3 primers piragüistes que quedin en les primeres posicions a la final, guanyaran les medalles.

## Classificació

16 piragüistes s'han classificat per la prova olímpica. França, com a país amfitrió, ja estava classificada. Les 7 primeres places es van atorgar en el Campionat del Món de Piragüisme en aigües tranquil·les que es va disputar a Duisburg entre el 23 i el 27 d'agost del 2023. La resta de places s'han guanyat en les competicions continentals repartides de la següent manera: 2 places cadascuna per Europa, Panamèrica i Àsia i 1 plaça per Àfrica i Oceania. Les places es van assignar als països i després han estat les federacions nacionals qui han corroborat, o no, l'atleta classificat. Finalment hi ha hagut una invitació a l'Equip Olímpic de Refugiats.
| Esdeveniment | Data | Places | País |
| País amfitrió | - | 1 | França |
| Campionat del Món | 23 - 27 agost 2023 | 8 | Portugal |
| Campionat del Món | 23 - 27 agost 2023 | 8 | Hongria |
| Campionat del Món | 23 - 27 agost 2023 | 8 | Espanya |
| Campionat del Món | 23 - 27 agost 2023 | 8 | Austràlia |
| Campionat del Món | 23 - 27 agost 2023 | 8 | Txèquia |
| Campionat del Món | 23 - 27 agost 2023 | 8 | Bèlgica |
| Campionat del Món | 23 - 27 agost 2023 | 8 | Suècia |
| Campionat del Món | 23 - 27 agost 2023 | 8 | Argentina |
| Classificació Àfrica | 23 - 26 novembre 2023 | 1 | Marroc |
| Classificació Oceania | 14 - 18 febrer 2024 | 1 | Samoa |
| Classificació Àsia | 18 - 21 abril 2024 | 2 | Uzbekistan |
| Classificació Àsia | 18 - 21 abril 2024 | 2 | Iran |
| Classificació Panamèrica | 23 - 25 abril 2024 | 2 | Uruguai |
| Classificació Panamèrica | 23 - 25 abril 2024 | 2 | Brasil |
| Classificació Europa | 8 - 9 maig 2024 | 2 | Bielorússia |
| Classificació Europa | 8 - 9 maig 2024 | 2 | Dinamarca |
| Invitació | - | 1 | Equip Refugiats |

## Medaller històric

| Posició | País | | | | Total |
| 1 | Noruega | 4 | 2 | 0 | 6 |
| 2 | Suècia | 4 | 1 | 1 | 6 |
| 3 | Hongria | 2 | 4 | 2 | 8 |
| 4 | Alemanya de l'Est | 2 | 0 | 1 | 3 |
| 5 | URSS | 1 | 2 | 0 | 3 |
| 6 | Austràlia | 1 | 1 | 2 | 4 |
| 7 | Dinamarca | 1 | 1 | 1 | 3 |
| 8 | Nova Zelanda | 1 | 1 | 0 | 2 |
| 9 | Estats Units | 1 | 0 | 2 | 3 |
| 10 | Regne Unit | 1 | 0 | 1 | 2 |
| 11 | Àustria | 1 | 0 | 0 | 1 |
| 11 | Espanya | 1 | 0 | 0 | 1 |
| 13 | França | 0 | 1 | 2 | 3 |
| 14 | Canadà | 0 | 1 | 1 | 2 |
| 14 | Alemanya | 0 | 1 | 1 | 2 |
| 16 | Txèquia | 0 | 1 | 0 | 1 |
| 16 | Bulgària | 0 | 1 | 0 | 1 |
| 16 | Itàlia | 0 | 1 | 0 | 1 |
| 16 | Iugoslàvia | 0 | 1 | 0 | 1 |
| 16 | Finlàndia | 0 | 1 | 0 | 1 |
| 21 | Romania | 0 | 0 | 3 | 3 |
| 22 | Portugal | 0 | 0 | 1 | 1 |
| 22 | Rússia | 0 | 0 | 1 | 1 |
| 22 | Països Baixos | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 21 maig 2024].
* ↑ «Tokyo 2020 Canoe Sprint Men's Kaya Single 1000m Results» (en anglès). olympics.com.
* ↑ «How to qualify for canoe sprint at Paris 2024» (en anglès). olympics.com, 15-10-2022.